stanford-oval/wikipedia huggingface dataset:
The Mask Singer หน้ากากนักร้อง ซีซันที่ 3
คณะกรรมการ

คณะกรรมการในรายการซีซันที่ 3 จะมีหน้าที่วิเคราะห์เทคนิคการร้องเพลงของผู้เข้าแข่งขัน ทายตัวตนที่แท้จริงของบุคคลแต่ละคนที่ซ่อนอยู่ภายใต้หน้ากากที่ยังไม่มีใครทราบ จนกว่าจะถึงเวลาที่จะต้องเฉลยตัวตน โดยคณะกรรมการจะมีทั้งหมด 7 คน ในแต่ละครั้ง ซึ่งจะประกอบด้วยกรรมการประจำรายการ และ กรรมการรับเชิญ
รายนามของคณะกรรมการแต่ละคน มีดังนี้
| ลำดับ | ชื่อ - นามสกุล | จำนวนเทป |
| --- | --- | --- |
| 1 | มณีนุช เสมรสุต (ครูอ้วน) | 20 |
| 2 | เกียรติศักดิ์ อุดมนาค (เสนาหอย) | 20 |
| 3 | จักรวาล เสาธงยุติธรรม (หนึ่ง) | 18 |
| 4 | อภิษฎา เครือคงคา (ไอซ์) | 15 |
| 5 | ยุทธนา บุญอ้อม (ป๋าเต็ด) | 14 |
| 6 | ศิริพร อยู่ยอด (ตั๊ก) | 14 |
| 7 | นลิน โฮเลอร์ (ซาร่า) | 9 |
| 8 | ธนวัฒน์ ประสิทธิสมพร (นุ้ย) | 7 |
| 9 | กพล ทองพลับ (ป๋อง) | 7 |
| 10 | ซอ จียอน (จียอน) | 5 |
| 11 | พุทธชาด พงศ์สุชาติ (ตุ๊ยตุ่ย) | 4 |
| 12 | ศักดิ์สิทธิ์ เวชสุภาพร (โต๋) | 2 |
| 13 | ศุภชัย ศรีวิจิตร (เอ) | 2 |
| 14 | สิรีภรณ์ ยุกตะทัต (แอริน) | 1 |
| 15 | ณัฐวุฒิ ศรีหมอก (กอล์ฟ) | 1 |
| 16 | อิศรา กิจนิตย์ชีว์ (ทอม) | 1 |
| 17 | พิษณุ นิ่มสกุล (บอย) | 1 |
ผู้เข้าแข่งขัน

รายนาม, ฉายาของหน้ากาก และรายละเอียดของผู้เข้าแข่งขันแต่ละคน มีดังนี้
ผู้เข้าแข่งขัน > รอบที่ 2 : Semi-Final

| กลุ่ม | ลำดับคู่ | ฉายาของหน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอนที่แข่งขัน |
| --- | --- | --- | --- | --- | --- | --- |
| A | 1 | หน้ากากแมลง | Sweet Child o' Mine (Guns N' Roses) | พีรพัฒน์ สวัสดิ์มูล (พี สะเดิด) | ถูกคัดออก | Ep.3 |
| A | 1 | หน้ากากเสือดาว | Hush Hush; Hush Hush (Pussycat Dolls) | ยังไม่เปิดเผยในรอบนี้ | ผ่านเข้ารอบ | Ep.3 |
| A | 2 | หน้ากากแอปเปิ้ล | ยื้อ (Pause) | ยังไม่เปิดเผยในรอบนี้ | ผ่านเข้ารอบ | Ep.3 |
| A | 2 | หน้ากากซากุระ | คิดฮอด (บอดี้สแลม feat. ศิริพร อำไพพงษ์) | อเล็กซานดร้า ธิดาวัลย์ บุญช่วย (ซานดร้า) | ถูกคัดออก | Ep.3 |
| B | 1 | หน้ากากเตียงนอน | Jailhouse Rock (Elvis Presley) | สุธิตา ชนะชัยสุวรรณ (อิมเมจ) | ถูกคัดออก | Ep.6 |
| B | 1 | หน้ากากหนอนชาเขียว | พลังงานจน (Labanoon feat. เปาวลี พรพิมล) | ยังไม่เปิดเผยในรอบนี้ | ผ่านเข้ารอบ | Ep.6 |
| B | 2 | หน้ากากเจ้าชายกบ | ขอ (Lomosonic) | ภพธร สุนทรญาณกิจ (ตู่) | ถูกคัดออก | Ep.6 |
| B | 2 | หน้ากากแพนเค้ก | ปล่อย (ป๊อบ ปองกูล) | ยังไม่เปิดเผยในรอบนี้ | ผ่านเข้ารอบ | Ep.6 |
| C | 1 | หน้ากากยูนิคอร์น | ไถ่เธอคืนมา (พงษ์สิทธิ์ คำภีร์) | ภูริต ภิรมย์ภักดี (เต้) | ถูกคัดออก | Ep.9 |
| C | 1 | หน้ากากนางอาย | Rehab (Amy Winehouse) | ยังไม่เปิดเผยในรอบนี้ | ผ่านเข้ารอบ | Ep.9 |
| C | 2 | หน้ากากมงกุฎเพชร | ต่อหน้าฉัน (เธอทำอย่างนั้นได้อย่างไร) (D2B) | ยังไม่เปิดเผยในรอบนี้ | ผ่านเข้ารอบ | Ep.9 |
| C | 2 | หน้ากากตุ๊กตา | ฉันจะรอเธอ (นัท มีเรีย) | กุลมาศ ลิมปวุฒิวรานนท์ (ขนมจีน) | ถูกคัดออก | Ep.9 |
| D | 1 | หน้ากากช้างดำ | โปรดเถิดดวงใจ (ทูล ทองใจ) | นภัทร อินทร์ใจเอื้อ (กัน) | ถูกคัดออก | Ep.12 |
| D | 1 | หน้ากากกระรอก | ตัวร้ายที่รักเธอ﻿ (ทศกัณฐ์) | ยังไม่เปิดเผยในรอบนี้ | ผ่านเข้ารอบ | Ep.12 |
| D | 2 | หน้ากากพระจันทร์ | สายโลหิต (ชมพู ฟรุ๊ตตี้) | สุวีระ บุญรอด (คิว วงฟลัวร์) | ถูกคัดออก | Ep.12 |
| D | 2 | หน้ากากอีกาแดง | In The End (Linkin Park) | ยังไม่เปิดเผยในรอบนี้ | ผ่านเข้ารอบ | Ep.12 |
ผู้เข้าแข่งขัน > รอบที่ 3 : Group Final

□ ออกอากาศระหว่างวันที่ 14 ธันวาคม 2560 - 4 มกราคม 2561
| กลุ่ม | ฉายาของหน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอนที่แข่งขัน |
| --- | --- | --- | --- | --- | --- |
| A | หน้ากากเสือดาว | When You Tell Me That You Love Me (Diana Ross) | นนธวรรณ ฌรรวนธร (เมญ่า) | ถูกคัดออก | Ep.13 |
| A | หน้ากากแอปเปิ้ล | สุดใจ (พงษ์สิทธิ์ คำภีร์) | ยังไม่เปิดเผยในรอบนี้ | ผ่านเข้ารอบ | Ep.13 |
| A | เพลงที่ใช้ในรอบร้องคู่ : ผู้สาวขาเลาะ (ลำไย ไหทองคำ) | เพลงที่ใช้ในรอบร้องคู่ : ผู้สาวขาเลาะ (ลำไย ไหทองคำ) | เพลงที่ใช้ในรอบร้องคู่ : ผู้สาวขาเลาะ (ลำไย ไหทองคำ) | เพลงที่ใช้ในรอบร้องคู่ : ผู้สาวขาเลาะ (ลำไย ไหทองคำ) | Ep.13 |
| B | หน้ากากหนอนชาเขียว | Despacito (Luis Fonsi feat. Daddy Yankee) | ยังไม่เปิดเผยในรอบนี้ | ผ่านเข้ารอบ | Ep.14 |
| B | หน้ากากแพนเค้ก | That’s What I Like (Bruno Mars) | อภิวัฒน์ พงษ์วาท (หนึ่ง ETC.) | ถูกคัดออก | Ep.14 |
| B | เพลงที่ใช้ในรอบร้องคู่ : มือลั่น (แจ๊ส สปุ๊กนิค ปาปิยอง กุ๊กกุ๊ก) | เพลงที่ใช้ในรอบร้องคู่ : มือลั่น (แจ๊ส สปุ๊กนิค ปาปิยอง กุ๊กกุ๊ก) | เพลงที่ใช้ในรอบร้องคู่ : มือลั่น (แจ๊ส สปุ๊กนิค ปาปิยอง กุ๊กกุ๊ก) | เพลงที่ใช้ในรอบร้องคู่ : มือลั่น (แจ๊ส สปุ๊กนิค ปาปิยอง กุ๊กกุ๊ก) | Ep.14 |
| C | หน้ากากมงกุฎเพชร | Symphony (Clean Bandit feat. Zara Larsson) | วิชญาณี เปียกลิ่น (แก้ม The Star 4) | ถูกคัดออก | Ep.15 |
| C | หน้ากากนางอาย | วิญญาณ (STAMP feat. พงษ์สิทธิ์ คำภีร์) | ยังไม่เปิดเผยในรอบนี้ | ผ่านเข้ารอบ | Ep.15 |
| C | เพลงที่ใช้ในรอบร้องคู่ : เพียงรัก (Silly Fools) | เพลงที่ใช้ในรอบร้องคู่ : เพียงรัก (Silly Fools) | เพลงที่ใช้ในรอบร้องคู่ : เพียงรัก (Silly Fools) | เพลงที่ใช้ในรอบร้องคู่ : เพียงรัก (Silly Fools) | Ep.15 |
| D | หน้ากากกระรอก | See You Again (Wiz Khalifa feat. Charlie Puth) | ศรัณยู วินัยพานิช (ไอซ์) | ถูกคัดออก | Ep.16 |
| D | หน้ากากอีกาแดง | มุมมืด (แมว จิรศักดิ์) | ยังไม่เปิดเผยในรอบนี้ | ผ่านเข้ารอบ | Ep.16 |
| D | เพลงที่ใช้ในรอบร้องคู่ : ฝากเลี้ยง (เจ เจตริน) | เพลงที่ใช้ในรอบร้องคู่ : ฝากเลี้ยง (เจ เจตริน) | เพลงที่ใช้ในรอบร้องคู่ : ฝากเลี้ยง (เจ เจตริน) | เพลงที่ใช้ในรอบร้องคู่ : ฝากเลี้ยง (เจ เจตริน) | Ep.16 |
ผู้เข้าแข่งขัน > รอบ แชมป์ชนแชมป์ 1

| ฉายาของหน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอนที่แข่งขัน |
| --- | --- | --- | --- | --- |
| เพลงที่ใช้ในรอบร้องรวม : เราและนาย (LOSO) | เพลงที่ใช้ในรอบร้องรวม : เราและนาย (LOSO) | เพลงที่ใช้ในรอบร้องรวม : เราและนาย (LOSO) | เพลงที่ใช้ในรอบร้องรวม : เราและนาย (LOSO) | Ep.17 |
| หน้ากากแอปเปิ้ล | ฤดูที่ฉันเหงา (Flure) | ยังไม่เปิดเผย | ผ่านเข้ารอบ | Ep.17 |
| หน้ากากหนอนชาเขียว | คำแพง (แซ็ค ชุมแพ) | ยังไม่เปิดเผย | ผ่านเข้ารอบ | Ep.17 |
| หน้ากากนางอาย | รุนแรงเหลือเกิน (ไมโคร) + Un-Break My Heart (Toni Braxton) | ยังไม่เปิดเผย | ผ่านเข้ารอบ | Ep.17 |
| หน้ากากอีกาแดง | ใส่ร้ายป้ายสี (CLASH) | สุรชัย วงษ์บัวขาว (ต้าร์ MR.TEAM) | ถูกคัดออก (อันดับ 4) | Ep.17 |
|  |  |  |  | Ep.17 |
ผู้เข้าแข่งขัน > Champ of the Champ

| ฉายาของหน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอนที่แข่งขัน |
| --- | --- | --- | --- | --- |
| หน้ากากหนอนชาเขียว | บางระจันวันเพ็ญ (คาราบาว) | อนุวัฒน์ สงวนศักดิ์ภักดี (บอย Peacemaker ) | ชนะเลิศ | Ep.19 |
| หน้ากากนางอาย | ทำได้เพียง (25hours) | ชนกันต์ รัตนอุดม (อะตอม) | รองชนะเลิศ | Ep.19 |
| เพลงที่ใช้ในรอบเพลงคู่: มหาลัยวัวชน (วงพัทลุง) | เพลงที่ใช้ในรอบเพลงคู่: มหาลัยวัวชน (วงพัทลุง) | เพลงที่ใช้ในรอบเพลงคู่: มหาลัยวัวชน (วงพัทลุง) | เพลงที่ใช้ในรอบเพลงคู่: มหาลัยวัวชน (วงพัทลุง) | Ep.19 |
เรตติ้ง

| ตอนที่ | วันที่ออกอากาศ | เรตติ้ง AGB Nielsen (ทั่วประเทศ) |  |
| --- | --- | --- | --- |
| 1 | 7 กันยายน 2560 | 4.0 |  |
| 2 | 14 กันยายน 2560 | 3.8 |  |
| 3 | 21 กันยายน 2560 | 3.9 |  |
| 4 | 28 กันยายน 2560 | 3.5 |  |
| 5 | 5 ตุลาคม 2560 | 4.2 |  |
| 6 | 12 ตุลาคม 2560 | 4.4 |  |
 19 ตุลาคม - 29 ตุลาคม 2560 งดออกอากาศ  ถวายความอาลัยเนื่องจากงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
| 7 | 2 พฤศจิกายน 2560 | 3.6 |  |
| 8 | 9 พฤศจิกายน 2560 | 3.5 |  |
| 9 | 16 พฤศจิกายน 2560 | 3.3 |  |
| 10 | 23 พฤศจิกายน 2560 | 3.6 |  |
| 11 | 30 พฤศจิกายน 2560 | 3.1 |  |
| 12 | 7 ธันวาคม 2560 | 3.5 |  |
| 13 | 14 ธันวาคม 2560 | 3.3 |  |
| 14 | 21 ธันวาคม 2560 | 2.7 |  |
| 15 | 28 ธันวาคม 2560 | 3.1 |  |
| 16 | 4 มกราคม 2561 | 3.0 |  |
| 17 | 11 มกราคม 2561 | 3.5 |  |
| 18 | 18 มกราคม 2561 | 3.3 |  |
| 19 | 25 มกราคม 2561 (LIVE) | 3.95 |  |
| 20 | 1 กุมภาพันธ์ 2561 (LIVE เฉพาะตอนเปิดหน้ากาก) | 3.8 |  |
|  | เรตติ้งเฉลี่ย (20 ตอน) | 3.5425 |  |
ตี่จู๋เอี๊ยะ

ถู่ที้กง, โถ่วตีกง (จีน: 土地公 "เจ้าแห่งผืนดิน") หรือ ในภาษาจีนกลางเรียกว่า ถู่ตี้เฉิน (จีน: 土地神 "เจ้าแห่งผืนดิน") บางครั้งเรียกสั้น ๆ ว่า ถู่ตี้ (จีน: 土地 "ผืนดิน") หรือที่ชาวไทยเชื้อสายจีนเรียกกันว่า ตี่จู๋เอี๊ยะ (จีน: 地主爷 "เทพเจ้าแห่งผืนดิน") เป็นเทพเจ้าที่ของชุมชน ที่อยู่อาศัย หรือสถานที่ ตามความเชื่อของศาสนาพื้นบ้านจีนรวมทั้งชาวไทยเชื้อสายจีนในประเทศไทยปัจจุบัน
เทวรูปตี่จู๋ม่า(ซ้าย) โถวตี้กง(กลาง) และเจ้าแม่กวนอิม(ขวา) ศิลปะแบบประเพณีจีนในปัจจุบัน ณ ศาลเจ้าริมแม่น้ำถูกู้ (土庫溪畔) เขตซีถุน เมืองไถจง ประเทศไต้หวัน
ชื่ออื่น

ชื่ออื่น ๆ ของเทพถู่ที้กง เช่น
ถู่กง (土公 "เจ้าแห่งดิน")
ถู่ตี้เย๋(土地爷 "บิดาแห่งผืนดิน")
ต้าบ๋อกง (大伯公 "ท่านเจ้าอาวุโส") หรือ บ๋อกง (伯公 "ท่านผู้อาวุโส")
เฉ้เฉิน (社神 "เทพเจ้าแห่งดิน") หรือ เฉ้กง (社公 "เจ้าแห่งดิน")
ถู่ตี้ชวิง (土帝君 "เทพเจ้าผู้ดูแลดิน")
ชื่ออื่น ๆ ที่ยาวและแต่งเพื่อกย่อง เช่น
ถู่ตี้โฮวฝูเฉิน (土地或福神 "God who May Bless the Soil");
ฝูเต๋อเจิ้งเฉิน (福德正神 "Right God of Blessing and Virtue") หรือ ฝูเต๋อกง (福德公 "Lord of Blessing and Virtue").
โดยทั่วไปนิยมเรียกว่า "ถู่ตี้กง เหย๋วเหย่ว" (yeye แปลว่า อากง) อันเป็นการสร้างความสัมพันธ์อันใกล้ชิดกับผู้คน
ตำนาน

เชื่อกันว่า เทพถู่ที้กงมีตัวตนจริงในประวัติศาสตร์จีนในสมัยราชวงศ์จิว ชื่อเดิมว่าเตียเม่งเต็ก เป็นข้ารับใช้ขุนนางผู้มั่งคั่งนายหนึ่ง ครั้งหนึ่งขุนนางท่านนั้นได้ถูกเรียกให้เข้ารับราชการที่วังหลวงอย่างกะทันหัน จึงได้รีบออกเดินทางไปพร้อมกับภรรยาของเขา และให้เตียเม่งเต็กนำธิดาของเขาตามไปในวังหลวงทีหลัง เตียเม่งเต็กได้ออกเดินทางโดยแบกธิดาของขุนนางไว้บนหลัง และในมือทั้งสองได้ถือข้าวของสัมพาระต่าง ๆ ระหว่างการเดินทางนั้นได้เกิดพายุหิมะถล่มขึ้น เตียเม่งเต็กจึงจำถอดเสื้อคลุมของเขาสวมให้กับธิดาของขุนนางที่แบกไว้บนหลังจนกระทั่งตนเองเสียชีวิตจากความหนาวเหน็บ หลังเตียเม่งเต็กได้เสียชีวิตลงด้วยความเสียสละและจงรักภักดีต่อเจ้านาย บนท้องฟ้าได้ปรากฏดวงดาวขึ้นมาเป็นอักษรใจความว่า "ประตูสวรรค์ทางใต้ของเทพเจ้าผู้ยิ่งใหญ่ ฮกเต็ก" ภายหลังได้มีผู้มาพบกับนางและได้ช่วยเหลือ นำไปส่งถึงครอบครัวโดยปลอดภัย หลังนางเติบโตขึ้นได้มีจิตใจกตัญญูต่อเตียเม่งเต็กและได้สร้างศาลเจ้าขึ้นเพื่อยกขึ้นเป็นเทพเจ้า ชื่อศาลเจ้าว่า "ศาลเจ้าฮกเต็ก" ศาลเจ้าดังกล่าวได้รับการนับถือมากจากฮ่องเต้พระองค์หนึ่งซึ่งได้ตั้งชื่อใหม่ให้กับเทพฮกเต็กว่า "ถู่ที้กง" อันแปลว่าเทพเจ้าแห่งผืนดินทั้งหลาย ชาวจีนจึงยึดถือว่าท่านเป็นเทพเจ้าที่มานับแต่นั้น
ในประเทศไทย

ชาวจีนโพ้นทะเลในประเทศไทยได้นำความเชื่อและการเคารพเทพถู่ที้กงมาด้วยในฐานะเจ้าที่ ซึ่งเป็นความเชื่อที่เดิมมีอยู่แล้วในความเชื่อพื้นถิ่นของไทย โดยเทพถู่ที้กงได้ถูกเปลี่ยนชื่อมาเป็น ตี่จู๋เอี๊ยะ (地主爷) ซึ่งเป็นชื่อที่มีความหมายเดิมกับถู่ตี้กง โดยยังคงควาเชื่อ รูปลักษณ์ ไว้เหมือนเดิมทั้งหมด
ดูเพิ่ม

ศาลเจ้าที่แบบจีน(ตี่จู๋เอี๊ยะ)
โถวตี้ม่า
พระภูมิเจ้าที่
ตี่จู๋เอี๊ยะในประเทศไทย
การวัดแสง (ดาราศาสตร์)

ระวังสับสนกับ การวัดแสง (ทัศนศาสตร์)
การวัดแสง หรือ โฟโตเมตรี (photometry) เป็นเทคนิคการสังเกตสำหรับวัดความสว่างของวัตถุทางดาราศาสตร์ การสังเกตการณ์มักทำผ่านแผ่นกรองแสงปล่อยให้คลื่นแม่เหล็กไฟฟ้าในช่วงความยาวคลื่นเฉพาะผ่านได้ และยังอาจใช้แผ่นกรองแสงหลายตัวร่วมกันเพื่อให้ได้ข้อมูลเป็นดัชนีสี ควบคู่ไปกับข้อมูลค่าความส่องสว่าง และเพื่อตรวจสอบคุณสมบัติทั่วไปของวัตถุท้องฟ้า การสังเกตในช่วงความยาวคลื่นหลากหลายช่วงช่วยให้เราสามารถประเมินการแจกแจงพลังงานเชิงสเปกตรัม (SED) ได้ และเทคนิคการสังเกตการณ์ดังกล่าวเรียกอีกอย่างว่าสเปกโทรโฟโตเมตรี
การแจกแจงพลังงานเชิงสเปกตรัม (SED) ในช่วงอินฟราเรดใกล้ของ GRB 050904 คุณลักษณะความไวต่อความยาวคลื่นของแผ่นกรองแสงแต่ละตัวมีส่วนซ้อนทับกัน
คำว่า photometry มาจากคำภาษากรีก photos แปลว่า "แสง" และ metron แปลว่า "การวัด"
ความเป็นมา

ความสว่างเป็นปริมาณพื้นฐานที่สังเกตได้ของเทห์ฟากฟ้าและประวัติศาสตร์การวัดสามารถย้อนไปถึงฮิปปาร์โคสในยุคกรีกโบราณได้ ฮิปปาร์โคสได้แบ่งความสว่างของดาวฤกษ์ออกเป็น 6 ระดับ โดยดาวที่สว่างที่สุดที่มองเห็นได้ด้วยตาเปล่า คือโชติมาตรที่ 1 และดาวที่มีแสงสลัวคือโชติมาตรที่ 6 ซึ่งเขานำมาใช้ในหนังสือ อัลมาเกสต์ ของเขา ต่อมาในศตวรรษที่ 17 เมื่อเริ่มมีการใช้กล้องโทรทรรศน์ในทางดาราศาสตร์ ทำให้สามารถสังเกตการณ์ดาวฤกษ์ที่มีแสงค่อนข้างจางลงมาซึ่งไม่อาจเห็นด้วยตาเปล่าได้ และขยายขั้นออกไปเป็นโชติมาตร 7 และ 8
การวัดแสงในดาราศาสตร์สมัยใหม่เริ่มขึ้นใน ปี 1856 โดยนอร์แมน พ็อกสันได้นำคำจำกัดความเชิงปริมาณของโชติมาตรที่ถูกเสนอขึ้นโดยฮิปปาร์โคสมาใช้ เมื่อใช้หลักตามนี้แล้ว ความต่าง 1 โชติมาตรนั้นจะคงที่ตามลำดับความสว่าง โดยความแตกต่าง 5 โชติมาตรหมายถึง 100 เท่าของความแตกต่างของความสว่าง
วิธีการ

การกำหนดค่าพื้นฐานที่สุดสำหรับการสังเกตการณ์เพื่อวัดแสงคือการรวบรวมแสงด้วยกล้องโทรทรรศน์ ส่องผ่านแผ่นกรองแสงที่ยอมให้คลื่นแม่เหล็กไฟฟ้าในช่วงความยาวคลื่นเฉพาะผ่านไปได้ แล้วจับภาพและบันทึกความเข้มของแสงด้วยเครื่องตรวจจับที่ไวต่อแสง เพื่อให้สามารถเปรียบเทียบค่าที่ได้จากการสังเกตการณ์ต่างอุปกรณ์กันได้อย่างถูกต้อง จึงได้มีการกำหนดชุดมาตรฐานของแถบความยาวคลื่นขึ้นมาเรียกว่าระบบโฟโตเมตริก
ในสมัยก่อน การสังเกตการณ์เพื่อวัดแสงทำด้วยสายตาหรือด้วยแผ่นจานถ่ายภาพ แต่ตั้งแต่ทศวรรษ 1940 เป็นต้นมา เมื่อ อุปกรณ์วัดแสงแบบโฟโตอิเล็กทริกที่วัดความเข้มของแสงโดยการรับแสงด้วยองค์ประกอบที่ไวต่อแสงปรากฏขึ้น การวัดแสงในช่วงใกล้อินฟราเรดไปจนถึงใกล้อัลตราไวโอเลตด้วยอุปกรณ์วัดแสงแบบโฟโตอิเล็กตริกจึงได้กลายมาเป็นกระแสหลัก ในช่วงไม่กี่ปีที่ผ่านมา ด้วยการกำเนิดของเซนเซอร์รูปภาพโซลิดสเตต โดยเฉพาะอย่างยิ่ง CCD ซึ่งมีทั้งมุมมองของภาพถ่ายและความเที่ยงตรงของอุปกรณ์วัดแสงโฟโตอิเล็กทริก อุปกรณ์วัดแสงเหล่านี้ถูกแทนที่ด้วยกล้อง CCD ซึ่งสามารถสังเกตวัตถุท้องฟ้าจำนวนมากไปได้พร้อมกันและมีความเที่ยงตรงสูง นอกจากนี้อุปตรณ์วัดแสงแบบโฟโตอิเล็กทริกยังใช้ภายใต้เงื่อนไขพิเศษ เช่น การสังเกตการณ์ที่ต้องการความละเอียดของเวลาสูง
วิธีการ > CCD วัดแสง

โครงสร้างพื้นฐานของกล้อง CCD อาจกล่าวได้ว่าเป็นการจัดเรียงแบบตารางของโฟโตมิเตอร์ ซึ่งสามารถวัดและบันทึกจำนวนโฟตอนจากแหล่งกำเนิดแสงทั้งหมดที่เข้าสู่ระนาบภาพได้พร้อม ๆ กัน ภาพบน CCD สามารถใช้สำหรับการวัดแสงของวัตถุท้องฟ้าหลายรายการในภาพเดียว ดังนั้นข้อมูลที่บันทึกโดย CCD จึงสามารถใช้สำหรับการวัดแสงแบบต่าง ๆ ทั้งหมด เช่น การวัดแสงแบบสัมพัทธ์ แบบสัมบูรณ์ และการวัดส่วนต่างแสง ทั้งสองวิธีต้องใช้แสงไฟอ้างอิงที่มีความสว่างที่รู้จักเพียงพอเพื่อกำหนดโชติมาตรของวัตถุเป้าหมาย
โดยทั่วไปแล้ว สัญญาณจากวัตถุทางดาราศาสตร์ที่สังเกตการณ์ได้จะครอบคลุมหลายพิกเซล และถูกสร้างภาพตามฟังก์ชันกระจายจุด (PSF) ของอุปกรณ์ การแพร่กระจายภาพนี้ขึ้นอยู่กับทั้งระบบแสงและค่าความมองเห็น
วิธีการ > CCD วัดแสง > รูรับแสง

เมื่อทำการวัดแหล่งกำเนิดแสงแบบจุด ความสว่างจะถูกวัดโดยการลบแสงที่ปล่อยออกมาจากท้องฟ้าออกจากผลรวมของแสงจากเทห์ฟากฟ้า วิธีที่ง่ายที่สุดคือการวัดค่ารูรับแสง ซึ่งจะครอบคลุมจำนวนพิกเซลภายในรูรับแสงที่มีศูนย์กลางอยู่ที่วัตถุท้องฟ้าและจำนวนเฉลี่ยรอบรูรับแสงคูณด้วยจำนวนพิกเซลในรูรับแสง ลบด้วยความสว่าง  สิ่งที่ได้จากวิธีนี้คือค่าตัวเลขที่ระบุความสว่างดิบของวัตถุเป้าหมาย
วิธีการ > CCD วัดแสง > การวัดแสง PSF

เมื่อทำการวัดแสงในบริเวณที่กระจุกกันหนาแน่นมาก เช่น กระจุกดาวทรงกลม ภาพของดาวฤกษ์อาจทับซ้อนกันอย่างมาก และต้องใช้เทคนิคต่าง ๆ เพื่อแยกแยะออกจากกัน วิธีที่มักใช้คือการวัดแสง PSF ซึ่งประเมินความสว่างของดาวฤกษ์แต่ละดวงโดยปรับเค้าโครง PSF ให้เข้ากับภาพดาว
วิธีการ > CCD วัดแสง > การวัดแสงพื้นผิว

สำหรับที่มีความกว้างมาก เช่น ดาราจักร การแจกแจงเชิงพื้นที่ของความสว่างภายในดาราจักรมักมีความสำคัญมากกว่าความสว่างทั้งหมดของดาราจักรทั้งหมด ความสว่างต่อหน่วย มุมตันของเทห์ฟากฟ้าที่ฉายลงบนทรงกลมท้องฟ้า เรียกว่า ความสว่างพื้นผิว และวิธีการโฟโตเมตริกสำหรับการวัดความสว่างพื้นผิวเรียกว่า การวัดแสงพื้นผิว (surface photometry) แนวทางปฏิบัติทั่วไปในการสังเกตการณ์จริงคือการวัดการแจกแจงความสว่างของพื้นผิว ซึ่งแสดงความสว่างของพื้นผิวเป็นฟังก์ชันของระยะทางจากใจกลางดาราจักร ตารางอาร์ควินาทีมักใช้เป็นหน่วยของมุมตัน และความสว่างพื้นผิวมักแสดงเป็นองศาต่อตารางอาร์ควินาที
วิธีการ > การสอบเทียบ

ความสว่างที่แปลงจากค่าที่วัดได้นั้นขึ้นอยู่กับเครื่องมือ และจำเป็นต้องมีการสอบเทียบเพื่อให้ได้ขนาดที่แท้จริง วิธีการสอบเทียบขึ้นอยู่กับวิธีการวัดแสงที่ใช้ การวัดด้วยแสงสัมพัทธ์เป็นวิธีการสังเกตวัตถุท้องฟ้าหลายดวงและกำหนดขนาดของวัตถุจากความสว่างสัมพัทธ์ การวัดแสงสัมบูรณ์เป็นวิธีการวัดความสว่างของวัตถุท้องฟ้าโดยตรงในหน่วยของพลังงาน การวัดแสงส่วนต่างเป็นเทคนิคที่วัดความแตกต่างของขนาดระหว่างวัตถุท้องฟ้าหลายดวง ไม่ใช่ขนาดของวัตถุท้องฟ้าเป้าหมายเดียว โดยทั่วไปแล้ว การวัดแสงส่วนต่างมีความเที่ยงตรงในการวัดดีที่สุด และการวัดแสงสัมบูรณ์เป็นสิ่งที่เพิ่มความเที่ยงตรงได้ยากที่สุด นอกจากนี้ ยิ่งความสว่างปรากฏของวัตถุท้องฟ้ามืดลงเท่าใด การวัดแสงที่ถูกต้องแม่นยำก็ยิ่งยากขึ้นเท่านั้น
วิธีการ > การสอบเทียบ > การวัดแสงสัมบูรณ์

การวัดแสงสัมบูรณ์ (absolute photometry) โดยพื้นฐานแล้ววัดแสงจากวัตถุทางดาราศาสตร์เป้าหมายโดยตรงในหน่วยของพลังงาน โดยใช้แหล่งกำเนิดแสงในห้องปฏิบัติการ เช่น เตาวัตถุดำ เป็นแหล่งกำเนิดแสงอ้างอิง อย่างไรก็ตามการสังเกตการณ์ทางดาราศาสตร์โดยใช้วิธีการดั้งเดิมนี้ไม่ได้ประสบความสำเร็จมากนัก
อีกทางหนึ่ง หากเราทราบค่าสัมประสิทธิ์ประสิทธิภาพของระบบแสงของกล้องโทรทรรศน์หรือหอดูดาวทั้งหมด และ ปริมาณการลดทอนของแสง ในชั้นบรรยากาศของโลก เราสามารถคำนวณค่าสัมบูรณ์ของความสว่างของวัตถุเป้าหมายจากค่าที่วัดได้ ในกรณีนี้ เนื่องจากการลดทอนแสงในชั้นบรรยากาศมีการเปลี่ยนแปลงตามเวลาและไม่สามารถวัดได้ในทางปฏิบัติ จึงเป็นไปได้ที่จะสังเกตวัตถุเป้าหมายที่มีมวลอากาศต่างกัน และสังเกตการลดทอนแสงในชั้นบรรยากาศจากการวัดเหล่านี้เพื่อประเมินความสว่าง การวัดแสงสัมบูรณ์มักใช้ในการสังเกตการณ์ยานอวกาศ ที่ไม่ได้รับผลกระทบจากชั้นบรรยากาศ
วิธีการ > การสอบเทียบ > การวัดแสงสัมพัทธ์

การวัดแสงสัมพัทธ์ (relative photometry) จะหาความสว่างของวัตถุเป้าหมายโดยการเปรียบเทียบความสว่างกับดาวฤกษ์ที่ใช้เป็นมาตรฐานที่ใกล้ที่สุด ซึ่งทำหน้าที่เป็นข้อมูลอ้างอิงสำหรับความสว่าง เนื่องจากจำนวนของดาวฤกษ์มาตรฐานในระบบการวัดแสงมาตรฐานมีจำกัด จึงมักสังเกตดาวเป้าหมายและดาวมาตรฐานสลับกัน เงื่อนไขต่าง ๆ ของสภาพการสังเกตการณ์ เช่น การมีอยู่ของเมฆและการทำงานของอากาศควรจะเหมือนกันมากที่สุดระหว่างวัตถุเป้าหมายและวัตถุมาตรฐาน หากไม่สามารถเลือกดาวฤกษ์มาตรฐานแบบนั้นได้ ให้สังเกตดาวฤกษ์มาตรฐานหลายดวงที่มีฟังก์ชันอากาศต่างกันเพื่อประเมินและปรับแก้การลดทอนแสงในชั้นบรรยากาศ
วิธีการ > การสอบเทียบ > การวัดแสงส่วนต่าง

การวัดแสงส่วนต่าง (differential photometry) เป็นวิธีการเปรียบเทียบวัตถุเป้าหมายโดยตรงกับดาวเปรียบเทียบ (ดาวอ้างอิง) ในขอบเขตการมองเห็นเดียวกันและวัดความแตกต่างของขนาดของเครื่องมือ เป็นวิธีที่ง่ายที่สุดในการสอบเทียบและมีประโยชน์สำหรับการสังเกตอย่างต่อเนื่อง ในกรณีของการวัดแสง CCD วัตถุเป้าหมายและดาวเปรียบเทียบจะถูกสังเกตในภาพเดียวกันภายใต้ระบบแสงเดียวกัน ดังนั้นประสิทธิภาพของเครื่องมือและการลดทอนบรรยากาศจึงถือว่าเหมือนกัน และลบปัจจัยข้อผิดพลาดเหล่านี้ส่วนใหญ่ไปได้ ความแตกต่างของขนาดของเครื่องมือเป็นเพียงความแตกต่างของขนาดระหว่างวัตถุเป้าหมายและดาวเปรียบเทียบ วิธีนี้มีประสิทธิภาพมากในการติดตามวัตถุเป้าหมายที่มีความสว่างเปลี่ยนแปลงตามเวลาและสร้างเส้นโค้งแสง
การประยุกต์ใช้

การรวมผลลัพธ์ของการสังเกตวัดแสงเข้ากับกฎกำลังสองผกผันทำให้สามารถระบุความส่องสว่างของเทห์ฟากฟ้าได้หากรู้ระยะห่างจากเทห์ฟากฟ้า
คุณสมบัติทางกายภาพอื่น ๆ ของเทห์ฟากฟ้า เช่น อุณหภูมิ และองค์ประกอบทางเคมี อาจถูกกำหนดด้วยสเปกโทรโฟโตเมตรี ตัวอย่างเช่น การสังเกตวัตถุหลายชิ้นผ่านตัวกรองสองตัวสามารถสร้างแผนภาพลำดับสีได้ เช่นแผนภาพของแฮร์ตสปรอง–รัสเซล ซึ่งแสดงลำดับความสว่างของดาวฤกษ์
การวัดด้วยแสงยังเป็นเทคนิคที่มีประสิทธิภาพในการตรวจสอบการเปลี่ยนแปลงความสว่างของวัตถุท้องฟ้า เช่น ดาวแปรแสง, ดาวเคราะห์น้อย และ นิวเคลียสดาราจักรกัมมันต์ และสำหรับการตรวจจับ การเคลื่อนผ่านหน้าของ ดาวเคราะห์นอกระบบ การสังเกตความแปรผันเหล่านี้สามารถใช้เพื่อกำหนดคาบการโคจร และ รัศมี ของดาวคู่อุปราคา เพื่อหาคาบการหมุนรอบตัวเอง ของดาวเคราะห์น้อยและดาวฤกษ์ และประเมินพลังงานที่ปล่อยออกมาทั้งหมดของมหานวดารา
ซอฟต์แวร์

ซอฟต์แวร์คอมพิวเตอร์สำหรับการวัดแสงรูรับแสงและการวัดแสง PSF มีดังต่อไปนี้
APPHOT และ DAOPHOT คือแพ็กเกจวัดแสงของ IRAF ซึ่งเป็นซอฟต์แวร์วิเคราะห์ข้อมูลที่ใช้กันอย่างแพร่หลายและมีประสิทธิภาพมากที่สุดในสาขาดาราศาสตร์ โดย APPHOT ใช้สำหรับการวัดค่ารูรับแสง ส่วน DAOPHOT ใช้สำหรับการวัดแสง PSF
นอกจากนี้ยังมี SExtractor, Aperture Photometry Tool และ Makali'i ซึ่งเป็นซอฟต์แวร์ที่ใช้บ่อยสำหรับการวัดแสงรูรับแสง SExtractor คือตรวจจับวัตถุท้องฟ้าภายใต้เงื่อนไขที่กำหนด และยังสามารถตรวจจับดาราจักรได้อีกด้วย สำหรับ Aperture Photometry Tool และ Makali'i นั้นยังมีส่วนต่อประสานกราฟิกกับผู้ใช้ (GUI) ให้ใช้งานได้สะดวกด้วย
องค์กร

มีองค์กรตั้งแต่มืออาชีพไปจนถึงมือสมัครเล่นที่รวบรวม แบ่งปัน และทำให้ข้อมูลการวัดแสงซึ่งพร้อมใช้งานทางออนไลน์ บางส่วนทำหน้าที่เป็นแหล่งข้อมูลสำหรับนักวิจัยเป็นหลัก (เช่น American Association of Variable Star Observers) และบางส่วนใช้สำหรับการวิจัยของตนเอง (เช่น Center for Backyard Astrophysics)
สมาคมผู้สังเกตการณ์ดาวแปรแสงแห่งอเมริกา (AAVSO)
ศูนย์ฟิสิกส์ดาราศาสตร์หลังบ้าน (CBA)
หอดูดาว Digital-SF
AstronomyOnline.org
สมาพันธ์ผู้สังเกตการณ์ดาวแปรแสงแห่งประเทศญี่ปุ่น (VSOLJ)
เครื่องวัดแสงของโยฮัน คาร์ล ฟรีดริช เซิลเนอร์ เป็นตัวอย่างของโฟโตมิเตอร์แบบภาพที่ใช้วัดแสงด้วยสายตา วัดความสว่างโดยเปรียบเทียบกับแหล่งกำเนิดแสงมาตรฐานของอุปกรณ์
กล้อง CCD ติดกับกล้องโทรทรรศน์ทางดาราศาสตร์
ตัวอย่างของฟังก์ชันกระจายจุดของดาวฤกษ์เป็นจานแอรี
ตัวอย่างแผนภาพของแฮร์ตสปรอง–รัสเซล แผนภาพของกระจุกดาวทรงกลม M3
ตัวอย่างของข้อมูลการวัดแสงที่จัดทำโดย AAVSO เส้นโค้งแสงดาวบีเทลจุส
นกโจรสลัด

| Frigatebird ช่วงเวลาที่มีชีวิตอยู่: สมัยอีโอซีนตอนต้นถึงปัจจุบัน 50–presentMa  PreꞒ Ꞓ O S D C P T J K Pg N      |
| --- | --- |

นกโจรสลัดใหญ่ (F. minor) เพศผู้

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: Suliformes Suliformes
วงศ์:: Fregatidae Fregatidae Degland & Gerbe, 1867
สกุล:: Fregata Fregata Lacépède, 1799

ชนิดต้นแบบ
Pelecanus aquilus (Ascension frigatebird) Linnaeus, 1758
ชนิด
 Fregata magnificens – Magnificent frigatebird  Fregata aquila – Ascension frigatebird  Fregata andrewsi – Christmas frigatebird  Fregata minor – Great frigatebird  Fregata ariel – Lesser frigatebird

แผนที่แสดงการกระจายพันธุ์
นกโจรสลัด หรือ นกฟรีเกต เป็นนกทะเลขนาดกลาง-ใหญ่ ที่อยู่ในวงศ์ Fregatidae มีเพียงสกุลเดียวเท่านั้น คือ Fregata ในอันดับ Pelecaniformes อันดับเดียวกันกับนกกระทุง
มีรูปร่างโดยรวม คือ มีปากยาวกวางหัวและเป็นรูปทรงกระบอก ปลายจะงอยปากทั้งสองเป็นขอบแนวสบเรียบ รูจมูกเล็กลักษณะเป็นรองยาว ถุงใต้คางเล็กแต่พองออกได้ ปากยาวมาก ปลายปากแหลม ขนปลายปากเส้นสุดท้ายหรือเส้นนอกสุดยาวที่สุด หางเป็นหางแบบเว้าลึก มีขนหาง 12 เส้น แข็งเล็กและสั้น ประมาณ 1 ใน 5 ของความยาวปาก นิ้วยาว โดยมีนิ้วที่ 3 ยาวที่สุด ปลายนิ้วเป็นเล็บยาว เล็บหยัก มีพังผืดนิ้วเป็นแบบตีนพัดเต็ม แต่มักมีขนาดเล็กและเชื่อมเฉพาะโคนนิ้ว ตัวผู้และตัวเมียมีลักษณะและสีสันแตกต่างกัน ทำรังเป็นกลุ่มตามพุ่มไม้เตี้ย หรือตามโขดหิน หรือพื้นทราย วางไข่เพียงครอกละ 1 ฟอง เปลือกไข่สีขาว จะช่วยกันกกไข่ทั้งตัวผู้และตัวเมีย ลูกนกแรกเกิดมีสภาพเป็นลูกอ่อนเดินไม่ได้ ใช้เวลาประมาณ 5 เดือน ลูกนกที่จะเริ่มออกมาจากรังเกาะกิ่งไม้ แต่ก็ยังต้องอยู่ในความดูแลของพ่อแม่อีกนานนับปี
พบกระจายพันธุ์อยู่ในทะเลเขตร้อนและเขตอบอุ่นทั่วโลก
นกโจรสลัดจัดเป็นนกที่บินได้ ที่เมื่อกางปีกออกแล้วถือว่าเป็นนกจำพวกหนึ่งที่มีขนาดใหญ่ที่สุด เพราะกางปีกออกแล้วจะมีความยาวจากปีกข้างหนึ่งไปจรดอีกข้างหนึ่งประมาณ 70-100 เซนติเมตร และสามารถบินอยู่บนอากาศได้เป็นเวลาหลายวัน โดยไม่ต้องลงพื้นดิน เป็นนกที่ทรงตัวได้ดี เนื่อวงจากปีกมีขนาดใหญ่และหางในการรับน้ำหนัก และทรงตัว
นกโจรสลัดเป็นนกที่กินเนื้อเป็นอาหาร มีพฤติกรรมชอบโฉบขโมยปลาจากนกอื่น เช่น นกนางนวลเป็นประจำ อันเป็นที่มาของชื่อเรียก แต่บางครั้งก็จะโฉบจับเหยื่อจากน้ำด้วยตัวเอง แต่ไม่สามารถที่จะดำน้ำได้ เป็นนกที่หากินในเวลากลางวัน และนอนหลับพักผ่อนในเวลากลางคืน นอกจากนี้ยังกินอาหารอย่างอื่นได้ด้วย เช่น ลูกเต่าทะเลแรกฟัก เป็นต้น
เป็นนกที่มีความแตกต่างระหว่างเพศผู้และเพศเมียอย่างชัดเจน เพศผู้เมื่อถึงวัยเจริญพันธุ์จะมีถุงใต้คางสีแดงสดเห็นชัดเจน จนเป็นเอกลักษณ์ ซึ่งถุงนี้มีไว้เพื่ออวดเพศเมียในฤดูผสมพันธุ์ เพื่อดึงดูดความสนใจจากเพศเมีย โดยจะป่องหรือเป่าถุงนี้ให้พองขึ้น
นกโจรสลัดได้ถูกจำแนกออกเป็น 5 ชนิด ได้แก่
นกโจรสลัดแม็กนิฟิเชี่ยน (Fregata magnificens)
นกโจรสลัดเอสเซนเชี่ยน (Fregata aquila)
นกโจรสลัดเกาะคริสต์มาส (Fregata andrewsi)
นกโจรสลัดใหญ่ (Fregata minor)
นกโจรสลัดเล็ก (Fregata ariel)
พบได้ในประเทศไทย 3 ชนิด คือ นกโจรสลัดเกาะคริสต์มาส, นกโจรสลัดใหญ่ และนกโจรสลัดเล็ก โดยจะพบแถบหมู่เกาะและจังหวัดในภาคใต้ฝั่งทะเลอันดามัน เช่น อ่าวมาหยา หรือเกาะพีพี เป็นต้น นานครั้งจึงจะพบในแถบอ่าวไทย
แหล่งข้อมูลอื่น

Frigatebird videos, photos and sounds on the Internet Bird Collection
| --- | --- |
การแยกแยะหน่วยอนุกรมวิธาน:  Wikidata: Q203472  Wikispecies: Fregata  BOLD: 4601  EoL: 45511362  EPPO: 1FREGG  Fauna Europaea: 96623  Fossilworks: 99080  GBIF: 2480184  iNaturalist: 4629  IRMNG: 1297436  ITIS: 174762  NBN: NHMSYS0000530364  NCBI: 37041  NZOR: d2029d28-b9ab-4fc3-a40d-a4eb16edb552  WoRMS: 204117 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน